贈河間隠者苑君年八十有一
作者：家鉉翁
朝代：宋

paragraphs: 海上有三山，瀛洲居其一。
何年飛來神州赤縣東，其上至今猶有神仙宅。
龐眉皓首方瞳翁，喬松羨門乃其匹。
深衣大带儒中仙，不讀黄庭讀周易。
乾元用九獨探數之原，九九妙契乾策八十一。
萬事萬物從此始，衍之又衍至於千百億。
壽翁以金書玉籙長生符，不若壽翁以邵子先天周子一太極。
梅邊生意浩無窮，坐閲人間蟠桃幾回實。